Document ID: /roh_data/filtered/fineweb-2-filterrobots_roh.jsonl.gz/7714

L’onn passà ha il Swissalpine anc dumbrà 4’500 participants e participantas, cumpareglià cun ils 6’000 da l’onn 2010 ina pulita digren. E la pli gronda reducziun hai dà tar la cursa roiala il K78, che manava da Tavau sur Filisur e Bravuogn puspè enavos a Tavau.
Currer sur sendas e trutgs è in
Questa giada maina il nov Swissalpine Irontrail da San Murezzan a Tavau. E la cursa gronda porscha uss bler dapli tocs che mainan sur sendas e trutgs, entant che tar il traject vegl era var la mesadad da la cursa sin vias. In dals puncts culminants dal nov traject T88 è la passascha sur Muottas Muragl.
I duai puspè ir ensi
Per l’ediziun 2018 dal Swissalpine Irontrail spetgan ils organisaturs cun l’iniziant Andrea Tuffli d’avair 3’600 fin 3’800 sportistas e sportists a la partenza da tut las differentas cursas da la concurrenza. Ed en trais onns duain quai puspè esser tranter 4’000 e 5’000, è la speranza.
RR actualitad 17:00